Diari Oficial de la Generalitat Valenciana


Sumari del DOGV 6702, del 30-01-2012 (2012/835)

DECRET 24/2012, de 27 de gener, del Consell, pel qual es modifica el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre.
----------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2012/01/27/24/dof/vci/html**

### Dades del document

Número de DOGV
:   6702

Data del DOGV
:   30-01-2012

Secció del DOGV
:   I. DISPOSICIONS GENERALS

Número del document
:   2012/835


Data del document
:   27-01-2012

Organisme emissor
:   Conselleria de Governació

Tipus de document
:   Decret

Anàlisi jurídica

 Descriptors 

:   * Observatori de Dret Civil Valencià
    * Comissió de Codificació Civil Valenciana
    * Dret civil
    * legislació
    * reglament intern

DECRET 24/2012, de 27 de gener, del Consell, pel qual es modifica el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre. [2012/835]  
PREÀMBUL  
  
Des que el 31 d'octubre de 2007 entrara en vigor el seu reglament, tant la Comissió de Codificació Civil Valenciana com el seu òrgan assessor, l'Observatori de Dret Civil Valencià, han exercit amb eficàcia les funcions que els van ser assignades. En particular, la Comissió esmentada ha treballat en l'elaboració de diverses propostes de disposicions normatives en matèria de dret foral civil valencià, així com en l'emissió d'informes i dictàmens sobre totes aquelles matèries que han sigut sotmeses a la seua consideració.  
Fins al moment, després de la modificació del Decret 218/2007, de 26 d'octubre, del Consell, operada per mitjà del Decret 85/2011, de 15 de juliol, la Comissió de Codificació Civil Valenciana estava integrada per la persona titular de la seua presidència, les persones titulars de les tres vicepresidències, la persona titular de la secretaria general i fins a un màxim de quinze vocals, nomenats o nomenades per la persona titular de la Presidència de la Comissió entre juristes de reconegut prestigi, i actuant-hi un o una d'ells o elles com a coordinador o coordinadora.  
  
La Comissió de Codificació Civil Valenciana ha disposat, així, d'una composició apropiada, amb la participació de juristes de reconegut prestigi que, des dels seus respectius àmbits professionals, han aportat el seu saber teòric i els seus coneixements pràctics per a contribuir a la recuperació i el desplegament del dret foral civil valencià, una de les senyes d'identitat més directament vinculades amb la història de la Comunitat Valenciana.  
L'experiència derivada del funcionament de la referida comissió aconsella ampliar-ne la composició, de manera que el nombre màxim de vocals passe de quinze a vint. D'esta manera, es podran incorporar en el futur nous professionals del món del dret per a enriquir els debats d'este òrgan col·legiat i contribuir a l'elaboració de les propostes normatives, els informes i dictàmens a què s'ha fet al·lusió.  
  
En conseqüència, l'objecte únic d'este decret és reformar l'apartat f) de l'article 3.1 del Decret 218/2007, de 26 d'octubre, del Consell, per a procedir a l'ampliació esmentada del nombre de vocals integrants de la Comissió de Codificació Civil Valenciana, i romandrà inalterada la resta del seu règim jurídic.  
Per tot això, en virtut del que disposa l'article 18.f de la Llei del Consell, a proposta del conseller de Governació i amb la deliberació prèvia del Consell, en la reunió del dia 27 de gener de 2012,  
  
DECRETE  
  
Article únic  
Modificació del Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià, aprovat per mitjà del Decret 218/2007, de 26 d'octubre, del Consell.  
Es modifica l'apartat f) de l'article 3.1 del Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià, la nova redacció del qual passa a ser la que figura en l'annex d'este decret.  
  
DISPOSICIÓ ADDICIONAL  
  
Única. Regla de no gasto  
La implementació i el desplegament posterior d'este decret no podrà tindre cap incidència en la dotació de tots i cada un dels capítols de gasto assignada a la conselleria amb competències en matèria de desenrotllament estatutari, i en tot cas haurà de ser atés amb els mitjans personals i materials de la conselleria competent per raó de la matèria.  
  
DISPOSICIONS FINALS  
  
Primera. Normes de desplegament  
Es faculta la persona titular de la conselleria amb competències en matèria de desenrotllament estatutari per a dictar totes les disposicions que exigisquen l'aplicació i execució d'este decret.  
  
Segona. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 27 de gener de 2012  
  
El president de la Generalitat,  
ALBERTO FABRA PART.  
  
El conseller de Governació,  
SERAFÍN CASTELLANO GÓMEZ  
  
  
ANNEX  
  
Nova redacció de l'apartat f) de l'article 3.1 del Reglament de la Comissió de Codificació Civil Valenciana i del seu òrgan assessor, l'Observatori de Dret Civil Valencià.  
  
Article 3.1, apartat f):   
«f) I fins a un màxim de vint vocals, nomenats o nomenades per la persona titular de la Presidència de la Comissió, entre juristes de reconegut prestigi, i actuant-hi un o una d'ells o elles com a coordinador o coordinadora».


Còpia Permalink ELI